ປະທານປະເທດລາວ ຢາກໃຫ້ມີ ການປັບປຸງ ການບໍລິຫານງານ ພາຍໃນ ນະຄອນວຽງຈັນ
ທ່ານຈູມມະລີ ໄຊຍະສອນ ເວົ້າວ່າ ມີຄວາມ ຈໍາເປັນຢ່າງຍິ່ງ ທີ່ຈະຕ້ອງມີການປັບປຸງ ການບໍລິຫານງານ ແລະຍົກລະດັບ ຄວາມຮູ້ ຄວາມສາມາດຂອງບຸກຄະລາກອນ.
ປະທານປະເທດລາວເນັ້ນຢໍ້າວ່າ ຈໍາເປັນຢ່າງຍິ່ງທີ່ຈະຕ້ອງມີການປັບປຸງການບໍລິຫານງານ ພາຍໃນນະຄອນວຽງຈັນ ຈຶ່ງຈະເຮັດໃຫ້ສາມາດບັນລຸເປົ້າໝາຍຂອງການພັດທະນາທີ່ວາງໄວ້ ໄດ້ຢ່າງແທ້ຈິງ ທ່ານຈູມມະລີ ໄຊຍະສອນ ປະທານປະເທດລາວ ແລະເລຂາທິການໃຫຍ່ພັກປະຊາຊົນປະຕິ ວັດລາວ ໄດ້ຖະແຫລງຮຽກຮ້ອງຕໍ່ຄະນະກຳມະການບໍລິຫານງານພາຍນະຄອນວຽງຈັນ ເມື່ອບໍ່ນານມານີ້ວ່າ ການທີ່ຈະສາມາດບັນລຸແຜນການ ແລະເປົ້າໝາຍສະຫັດສະຫວັດຂອງ ການພັດທະນາເພື່ອເຮັດໃຫ້ປະຊາຊົນລາວຫລຸດພົ້ນຈາກຄວາມທຸກຈົນໄດ້ຢ່າງແທ້ຈິງ ພາຍ ໃນປີ 2015 ນັ້ນ ກໍມີຄວາມຈຳເປັນຢ່າງຍິ່ງທີ່ຈະຕ້ອງມີການປັບປຸງການບໍລິຫານງານ ແລະ ຍົກລະດັບຄວາມຮູ້ຄວາມສາມາດຂອງບຸກຄະລາກອນພາຍໃນໜ່ວຍງານຕ່າງໆຂອງພັກ ແລະລັດຄວບຄູ່ກັນໄປ ໂດຍສະເພາະແມ່ນເຂດນະຄອນວຽງຈັນ ກໍມີຄວາມຈຳເປັນ ຢ່າງຍິ່ງທີ່ຄະນະພັກນະຄອນວຽງຈັນບໍ່ພຽງແຕ່ຈະມີສະຖານະ ພາບເປັນເມືອງຫລວງຂອງປະເທດລາວເທົ່ານັ້ນ, ຫາກແຕ່ ຍັງຈະຕ້ອງດຳເນີນການພັດທະນາໃຫ້ເປັນສູນກາງທາງເສດ ຖະກິດ-ການເມືອງ ແລະສັງຄົມວັດທະນາທຳຂອງຊາດລາວ ໃນໄລຍະຕໍ່ໄປອີກດ້ວຍ ດັ່ງທີ່ທ່ານຈູມມະລີ ໄດ້ຖະແຫລງ ຮຽກຮ້ອງໃນຕອນນຶ່ງວ່າ: ທ່ານສົມບັດ ເຢຍລິເຮີ, ເລຂາພັກແລະເຈົ້າ ຄອງເຂດນະຄອນວຽງຈັນຖະແຫຼງຢືນຢັນວ່າ ດ້ວຍການຂະຫຍາຍຕົວທາງເສດຖະກິດຢ່າງ ຕໍ່ເນື່ອງໃນຕະຫລອດໄລຍະ 5 ປີ ທີ່ຜ່ານມາ ກໍຄືຈາກປີ 2006-2010 ທີ່ຍອດຜະລິດພັນ ລວມພາຍໃນ ຫລື GDP ໄດ້ຂະຫຍາຍຕົວ ເພີ່ມໃນອັດຕາສະເລ່ຍເຖິງ 12 1% ຕໍ່ປີນັ້ນ ຊຶ່ງກໍ່ເຮັດໃຫ້ຄະນະພັກເຊື່ອໝັ້ນວ່າໃນໄລຍະ 5 ປີຕໍ່ໄປນີ້ ກໍຄືຈາກປີ 2011-2015 ນັ້ນ GDP ໃນນະຄອນວຽງຈັນຍັງຈະມີການຂະ ຫຍາຍຕົວໃນອັດຕາສະເລ່ຍບໍ່ຕໍ່າກວ່າ 12 6% ຕໍ່ປີ ຊຶ່ງດ້ວຍການຂະຫຍາຍຕົວທາງເສດຖະກິດ ໃນອັດຕາສະເລ່ຍດັ່ງກ່າວ ກໍຍັງຈະສົ່ງຜົນເຮັດໃຫ້ມູນຄ່າ GDP ໃນປີ 2015 ສາມາດ ສະເລ່ຍເປັນລາຍຮັບຂອງປະຊາຊົນໃນເຂດນະຄອນວຽງຈັນໄດ້ເຖິງ 4,400 ໂດລາຕໍ່ຄົນ ຕໍ່ປີ ຫຼືເພີ້ມຂຶ້ນຈາກລະດັບລາຍໄດ້ສະເລ່ຍຂອງປະຊາຊົນໃນເຂດນະຄອນວຽງຈັນໃນ ປັດຈຸບັນນີ້ ຄິດເປັນອັດຕາສະເລ່ຍເກີນກວ່າ 250% ສໍາລັບໃນໄລຍະແຜນການປະຈໍາປີ 2009-2010 ທີ່ຜ່ານມາເສດຖະກິດນະຄອນວຽງຈັນ ໄດ້ຂະຫຍາຍຕົວເພີ່ມຂຶ້ນໃນອັດຕາສະເລ່ຍ 12 1% ຊຶ່ງເຮັດໃຫ້ GDP ມີມູນຄ່າລວມ ຫຼາຍກວ່າ 12,083 ຕື້ກີບ ທີ່ສາມາດຕົວສະເລ່ຍເປັນລາຍຮັບຂອງປະຊາຊົນໃນເຂດ ນະຄອນວຽງຈັນໄດ້ເຖິງ 1,755 ໂດລາຕໍ່ຄົນຕໍ່ປີ ຊຶ່ງນອກຈາກກະຖືເປັນລະດັບລາຍ ຮັບສະເລ່ຍທີ່ສູງທີ່ສຸດໃນປະເທດລາວແລ້ວກໍ່ຍັງເປັນລະດັບຮາຍຮັບທີ່ເກີນລະດັບຄາດ ໝາຍຂອງທາງການລາວເຖິງ 455 ໂດລາອີກດ້ວຍ ແຕ່ຢ່າງໃດກໍ່ຕາມສໍາລັບເສດ ຖະກິດໂດຍລວມຂອງລາວ ໃນໄລຍະແຜນການປະຈໍາປີ 2006-2010 ຜ່ານມານີ້ ເສດຖະກິດຂອງລາວມີການ ຂະຫຍາຍຕົວໃນອັດຕາສະເລ່ຍ 7% ຕໍ່ປີ ຊຶ່ງໄດ້ເປັນຜົນເຮັດໃຫ້ ອັດຕາສ່ວນຄວາມຍາກຈົນຂອງ ປະຊາຊົນລາວຫລຸດລົງມາເປັນ 26% ຂອງຈໍານວນປະຊາ ກອນລາວທັງໝົດທີ່ມີຢູ່ 6 ລ້ານກວ່າຄົນໃນປັດຈຸບັນນີ້